Čas, za aký sa nabije elektromobil, ovplyvňuje niekoľko faktorov: výkon nabíjačky, ku ktorej je elektromobil pripojený. nabíjací výkon, ktorý podporuje váš elektromobil. veľkosť a aktuálny stav batérie elektromobilu. Čas nutný na dobitie batérie elektromobilu sa tak môže výrazne líšiť.Pre čo najrýchlejšie dobitie odporúčame nabíjať v rozmedzí 20 – 80 % celkovej kapacity batérie, potom sa výkon znižuje. 20–30 min najkratší priemerný čas dobitia batérie do 80 % na DC nabíjačke Výkon nabíjačky Rýchlosť nabíjania sa líši podľa typu nabíjačky, ku ktorej je elektromobil pripojený. Typický elektromobil s batériou s kapacitou 60 kWh sa na domácej AC nabíjačke s výkonom 7 kW nabíja 8 hodín. 8–12 h priemerný čas dobitia batérie do 100 % v prípade AC nabíjačky 1–2 h priemerný čas dobitia batérie do 100 % v prípade DC nabíjačky Nabíjací výkon elektromobilu Rýchlosť nabíjania a tým aj čas, za aký sa elektromobil dobije, závisí aj od jeho výbavy a technickej kompatibility. Nabíjanie striedavým AC prúdom: O maximálnej rýchlosti nabíjania rozhoduje výkon palubnej nabíjačky. Ak budete nabíjať na stanici s výkonom 11 kW, ale palubná nabíjačka vášho elektromobilu má výkon len 7,2 kW, bude sa nabíjať iba touto nižšou rýchlosťou. Nabíjanie jednosmerným DC prúdom: Rýchle nabíjanie na staniciach s jednosmerným prúdom nie je samozrejmosť. Na rozdiel od nabíjania AC prúdom, ktoré je na elektromobiloch štandardom, býva kompatibilita s rýchlejším DC nabíjaním súčasťou výbavy na prianie. Veľkosť a stav batérie Čím väčšia je batéria elektromobilu (udávaná v kWh), tým dlhšie potrvá ju nabiť. Na čas, za ktorý sa elektromobil dobije, je možné sa dívať z 2 pohľadov: 0–80 %: Rýchlonabíjanie jednosmerným prúdom je na väčšine elektromobilov dostupné iba do nabitia 80 % kapacity batérie. Následne sa rýchlosť nabíjania znižuje z dôvodu ochrany batérie a to isté platí aj pre veľmi vybitú batériu. Odporúčame preto dobíjať batériu pri stave 20 – 80 %. 0–100 %: Tento údaj bude pri väčšine elektromobilov vždy dlhší, pretože po nabití 80 % kapacity batérie sa rýchlosť zníži. Rýchlosť nabíjania môže ovplyvniť aj teplota batérie alebo vonkajšia teplota.